smcproject/ml-wiki-sentences huggingface dataset:
അതായത്, ഒരു ഫയലിൽ ഉള്ള പ്രോഗ്രാമിന്റെയും മറ്റൊരു ഫയലിലെന്നും അതിനിടയിൽ നാമങ്ങൾ ഒരേപോലെ ആയാലും പ്രശ്നമുണ്ടാകില്ല.
സയ്യിദ് അബ്ദുർറഹ്മാൻ അൽ ബുഖാരി
കേരളത്തിലെ ഒരു ഇസ്ലാമിക പണ്ഡിതനും കാന്തപുരം അബൂബക്കർ മുസ്ലിയാർ  നേതൃത്വം നൽകുന്ന സമസ്ത കേരള ജംഇയ്യത്തുൽ ഉലമയുടെ പ്രസിഡന്റുമായിരുന്നു സയ്യിദ് അബ്ദുർറഹ്മാൻ അൽ ബുഖാരി.
ഉള്ളാൾ തങ്ങൾ എന്നായിരുന്നു ഇദ്ദേഹം അറിയപ്പെട്ടിരുന്നത് .
കേരള മുസ്ലിംകളിൽ എ.പി. സുന്നി വിഭാഗത്തിന്റെ നേതാവായിരുന്നു ഇദ്ദേഹം.
കോഴിക്കോട്‌ ജില്ലയിലെ ചാലിയമാണ്‌ സ്വദേശം .
1950 മുതൽ മരണം വരെ ഉള്ളാൾ സയ്യിദ്‌ മദനി കോളേജിന്റെ പ്രിൻസിപ്പാളും 1971 മുതൽ ഉള്ളാൾ അടക്കമുള്ള പ്രദേശങ്ങളുടെ ഖാസിയുമായിരുന്നു.
2014 ഫെബ്രുവരി 1ന്‌ അന്തരിച്ചു.
സയ്യിദ് അബ്ദുർറഹ്മാൻ അൽബുഖാരി എന്ന അബ്ദുർറഹ്മാൻ കുഞ്ഞിക്കോയ തങ്ങൾ ഉള്ളാൾ 1341 റബീഉൽ അവ്വൽ 25 വെള്ളിയാഴ്ച ഫറോക്കിനടുത്ത കരുവൻതിരുത്തിയിലാണ് ജനിച്ചത്.
പിതാവ് സയ്യിദ് അബൂബക്കർ ചെറുകുഞ്ഞിക്കോയ തങ്ങൾ അൽബുഖാരി.
വാഴക്കാട് കൊന്നാര് അബ്ദുർറഹ്മാൻ ബുഖാരിയുടെ മകൾ ഹലീമ എന്ന കുഞ്ഞി ബീവിയാണ് മാതാവ് .
കരുവൻതിരുത്തിയിലെ പുത്തൻവീട്ടിൽ മുഹമ്മദ് മുസ്‌ലിയാരിൽ നിന്നാണ് ഖുർആനും പ്രാഥമിക ദർസീ കിതാബുകളും പഠിച്ചത്.
കരുവൻതിരുത്തി ജുമുഅത്ത് പള്ളിയിലായിരുന്നു മുഹമ്മദ് മുസ്‌ലിയാർ ദർസ് നടത്തിയിരുന്നത് .
1956 ൽ സമസ്ത കേന്ദ്ര മുശാവറ അംഗമായി.
1975 ൽ മുശാവറ വൈസ് പ്രസിഡന്റ്  അയനിക്കാട് ഇബ്രാഹിം മുസ്ലിയാരുടെ നിര്യാണത്തെ തുടർന്ന് വന്ന ഒഴിവിലേക്ക് സമസ്ത മുശാവറ സീനിയർ വൈസ് പ്രസിഡന്റ് ആയി സയ്യിദ്തി അബ്ദുറഹ്മാൻ കുഞ്ഞി കോയ തങ്ങളെ തിരഞ്ഞെടുത്തു.
1989 ൽ അനിവാര്യ ഘട്ടത്തിൽ സമസ്ത സീനിയർ വൈസ്സ പ്രസിഡണ്ട് എന്ന നിലക്കും 1977 മുതൽ പതിറ്റാണ്ടുകൾ മുശാവറ യോഗ അധ്യക്ഷൻ എന്ന നിലക്കും
സമസ്ത കേരള ജംഇയ്യത്തുൽ ഉലമ യുടെ ജനറൽ ബോഡി വിളിച്ചു കൂട്ടി മുശാവറ പുന സംഘടിപ്പിച്ചത്രൂ മുതൽ സമസ്ത ആയി ഉള്ളാൾ സയ്യിദ് അബ്ദുറഹ്മാൻ അൽ ബുഖാരി തങ്ങൾ പ്രസിഡന്റ് ആയി തിരഞ്ഞെടുക്കപ്പെട്ടു.
സമസ്തയുടെ യഥാർത്ഥമായ രീതിയിൽ മുന്നോട്ടു കൊണ്ട് പോകാൻ സമസ്ത പുന:സംഘടിപ്പിച്ചു ↑ ↑ ↑ Archived 2014-03-02 at the Wayback Machine Madhayamam Daily
വജിറ ചിത്രസേന ഇംഗ്ലീഷ് വിലാസം https://ml.wikipedia.org/wiki/Vajira_Chitrasena
ദേശമാന്യ വജിറ ചിത്രസേന (ജനനം 15 മാർച്ച് 1932) ഒരു മുതിർന്ന ശ്രീലങ്കൻ പരമ്പരാഗത നർത്തകിയും നൃത്തസംവിധായികയും ഗുരുവുമാണ്.
ശ്രീലങ്കയിലെ ആദ്യത്തെ പ്രൈമ ബാലെരിനയായി വാജിറയെ കണക്കാക്കപ്പെടുന്നു.
പരമ്പരാഗതമായി പുരുഷന്മാർ മാത്രം നടത്തുന്ന പരമ്പരാഗത കണ്ട്യൻ നൃത്തം പരിശീലിച്ച ആദ്യ ശ്രീലങ്കൻ വനിതയാണ് അവർ.
കണ്ടിയൻ നൃത്തത്തിന്റെ സ്ത്രീ ശൈലിക്ക് തനത് രൂപം സൃഷ്ടിച്ചതിനും സ്ത്രീകൾക്ക് ആചാര നർത്തകരാകുന്നതിനുള്ള അവസരം സജ്ജമാക്കിയതിനും വജിറ ഉത്തരവാദിയാണ്.
പ്രശസ്ത ഐതിഹാസിക നർത്തകനും നൃത്ത ഗുരുവുമായിരുന്ന ചിത്രസേനനെയാണ് അവൾ വിവാഹം കഴിച്ചത്.
26 ജനുവരി 2020 ന്, ഇന്ത്യയുടെ 71 -ാമത് റിപ്പബ്ലിക് ദിനത്തോടനുബന്ധിച്ച് അന്തരിച്ച പ്രൊഫസർ ഇന്ദ്ര ദസ്സനായകയ്‌ക്കൊപ്പം അവർക്ക് ഇന്ത്യയിലെ ഏറ്റവും ഉയർന്ന നാലാമത്തെ സിവിലിയൻ അവാർഡായ പത്മശ്രീ അവാർഡ് ലഭിച്ചു .
1932 മാർച്ച് 15 ന് ജനിച്ച വജിറയെ വളരെ ചെറുപ്പത്തിൽത്തന്നെ അവരുടെ മാതാപിതാക്കൾ  കലാരംഗത്തെത്തിച്ചു.
കൊളംബോയിലെ മെത്തഡിസ്റ്റ് കോളേജിൽ നിന്ന് അവർ പ്രാഥമിക, സെക്കൻഡറി വിദ്യാഭ്യാസം പൂർത്തിയാക്കി.
1951 ൽ പതിനെട്ടാമത്തെ വയസ്സിൽ അവർ നൃത്ത പങ്കാളിയായ പരേതനായ ചിത്രസേനനെ വിവാഹം കഴിച്ചു.
അവരുടെ ഭർത്താവ് ചിത്രസേന 1943 ൽ ചിത്രസേന നൃത്ത കമ്പനി സ്ഥാപിച്ചു.
അവരുടെടെ ആദ്യത്തെ ആഭ്യന്തര ഏകാംഗ പ്രകടനം 1943 -ൽ കലത്തറ ടൗൺ ഹാളിൽ അരങ്ങിലെത്തി.
അവരും ഭർത്താവ് ചിത്രസേനയും ചേർന്ന് 1944-ൽ ചിത്രസേന-വാജിറ ഡാൻസ് ഫൗണ്ടേഷൻ സ്ഥാപിച്ചു, 1959-നും 1998-നും ഇടയിൽ ഇരുവരും വിവിധ മേഖലകളിൽ നിന്നുള്ള കലാകാരന്മാരുമായി സഹകരിച്ച് നിരവധി തവണ ഇന്ത്യയിൽ പര്യടനം നടത്തി.
വാജിറയും ചിത്രസേനയും ഇന്ത്യയുമായുള്ള അടുത്ത ബന്ധത്തിനും കലാരംഗത്ത് ഇരുരാജ്യങ്ങളും തമ്മിലുള്ള ബന്ധം ശക്തിപ്പെടുത്തുന്നതിനും നൽകിയ സംഭാവനകൾക്കും പേരുകേട്ടതാണ്.
1952 ൽ 'ചണ്ഡാലി' എന്ന ബാലെയിലെ പ്രകൃതിയുടെ വേഷത്തിൽ സോളോയിസ്റ്റായി അവർ അരങ്ങേറ്റം കുറിച്ചു.
അധ്യാപകനായും അവതാരകയായും നൃത്തസംവിധായകനായുമൊക്കെയുള്ള അചഞ്ചലമായ അച്ചടക്കവും അർപ്പണബോധവും വഴി അവരുടെ  ഉയർച്ചയോടൊപ്പം, അവർ ഭർത്താവിന്റെ കരിയറും പ്രകാശിപ്പിച്ചു.
നിരവധി പ്രശംസനീയമായ പ്രൊഡക്ഷനുകൾക്ക് കൊറിയോഗ്രാഫി ചെയ്തിട്ടുള്ള അവർ 60 വർഷത്തിലേറെയായി വിദ്യാർത്ഥികളെ നൃത്തം പഠിപ്പിക്കുകയും ചെയ്യുന്നു.
അവർ നിൽമിനി ടെന്നകൂൻ, ജീവ റാണി കുരുകുല സൂര്യ എന്നിവരെ പോലെ ഏതാനും പ്രമുഖ നടിമാരെയും പഠിപ്പിച്ചിട്ടുണ്ട്.
കലയ്ക്ക് നൽകിയ മികച്ച സംഭാവനകൾക്കായി 2004 ൽ ഈജിൾ ഇൻഷുറൻസ് ഈജിൾ അവാർഡ് ഓഫ് എക്സലൻസ് ദമ്പതികൾക്ക് നൽകി.
2013 മാർച്ച് 15 ന് 81-ാം ജന്മദിനത്തിൽ ഇന്ത്യൻ ഹൈക്കമ്മീഷൻ അവരെ ആദരിച്ചു.
2020 ജനുവരിയിൽ ഇന്ത്യൻ പ്രധാനമന്ത്രി നരേന്ദ്ര മോദി, കലയിലെ നേട്ടത്തിന് ഇന്ത്യയുടെ നാലാാമത്തെ ഉയർന്ന സിവിലിയൻ അവാർഡായ പത്മശ്രീ അവാർഡ് നൽകി അവരെ ആദരിക്കും.
2002 ന് ശേഷം ഒരു ശ്രീലങ്കക്കാരന് പത്മശ്രീ പുരസ്കാരം നൽകുന്ന ആദ്യ സംഭവം കൂടിയാണിത്.
വടക്കേപ്പുഴ അണക്കെട്ട് Vadakkepuzha  Dam Vadakkepuzha  Dam
കേരള ത്തിലെ ഇടുക്കി ജില്ലയിലെ അറക്കുളം ഗ്രാമപഞ്ചായത്തിലെ കുളമാവി ൽ ഇടുക്കി അണക്കെട്ടിനോട് ചേർന്നുള്ള  വടക്കേപ്പുഴ തടാകത്തിൽ  നിർമിച്ചിട്ടുള്ള അണക്കെട്ടാണ് വടക്കേപ്പുഴ അണക്കെട്ട് .
പ്രധാനമായും ഇടുക്കി അണക്കെട്ടിലേക്കു ജലം എത്തിക്കുവാൻ വേണ്ടി നിർമിച്ചതാണ് , , .
ഇവിടെ നിന്നും വെള്ളം പമ്പ് ചെയ്തു ഇടുക്കി അണക്കെട്ടിൽ എത്തിക്കുന്നു .
വട്ടമുടി (അനുഷ്ഠാന കല)
കേരളത്തിൽ പഴയ വള്ളുവനാട് പ്രദേശങ്ങളിൽ പ്രചാരത്തിലുള്ള ഒരു അനുഷ്ഠാന കലയാണ് വട്ടമുടി , വട്ടമുടിയാട്ടം അല്ലെങ്കിൽ ദാരികൻ കളി .
പ്രധാനമായും കേരളത്തിലെ പറയ സമുദായക്കാർ ആചരിക്കുന്ന അനുഷ്ഠാനകലയാണ്‌ വട്ടമുടി.
ദേവിയെ സ്തുതിക്കുന്ന പാട്ടുകൾക്കൊപ്പം ചെണ്ട , മരം, ഇലത്താളം തുടങ്ങിയ കേരളീയ വാദ്യങ്ങളുടെ അകമ്പടിയോടെയാണ്‌ വട്ടമുടി അവതരിപ്പിക്കുന്നത്.
മരം കൊട്ടിന്റെ താളത്തിൽ പാട്ടിന്റെ അകമ്പടിയോടെ പ്രത്യേക നൃത്തച്ചുവടുകളോടെയാണ് ഈ കലാരൂപം അവതരിപ്പിക്കുന്നത്.
കാളി-ദാരിക യുദ്ധമാണ് ഇതിന്റെ ഇതിവൃത്തം.
വട്ടമുടി അണിയുന്ന ആളിനെ ദേവിയുടെ പ്രതിരൂപമായാണ് കാണുന്നത്.
കറുപ്പും വെളുപ്പും ചുവപ്പും നിറത്തിൽ അലങ്കരിച്ചിട്ടുള്ള കിരീടം, തടികൊണ്ടുള്ള ചെവികൾ, മാറിൽ ലോഹം കൊണ്ടുള്ള മൂലക്കുടുക്ക, കാലിൽ ചിലമ്പ് എന്നിവ ഉൾപ്പെടുന്നതാണ് വട്ടമുടി വേഷം.
അനുഷ്ഠാന സ്വഭാവമുള്ള നാടൻ കലയായ വട്ടമുടി ഇപ്പോൾ നാടൻ കലാ മേളകളുടെയും മറ്റും ഭാഗമായി പൊതു ചടങ്ങുകളിലും അവതരിപ്പിച്ചു വരുന്നുണ്ട്.
വഴിക്കടവ് തടയണ
കേരള ത്തിലെ കോട്ടയം ജില്ല യിലെ മീനച്ചിൽ താലൂക്കിൽ തീക്കോയി ഗ്രാമപഞ്ചായത്തിൽ വാഗമണ്ണിന്‌ സമീപം വഴിക്കടവിൽ      നിർമിച്ച ഒരു ചെറിയ ഡൈവേർഷൻ ഡാം ആണ് വഴിക്കടവ്  ഡൈവേർഷൻ തടയണ .
പ്രധാനമായും ഇടുക്കി അണക്കെട്ടി ലേക്കു ജലം എത്തിക്കാനുള്ള ഡൈവേർഷൻ ഡാമായി ഇതു പ്രവർത്തിക്കുന്നു , , കൂടുതൽ കാണുക കേരളത്തിലെ അണക്കെട്ടുകളുടെ പട്ടിക കേരളത്തിലെ ജലവൈദ്യുതപദ്ധതികളുടെ പട്ടിക അവലംബം പുറത്തേക്കുള്ള കണ്ണികൾ
വി. ശിവദാസൻ
കേരളത്തിൽ നിന്നുള്ള ഒരു രാഷ്ട്രീയപ്രവർത്തകനാണ് വി. ശിവദാസൻ .
എസ്.എഫ്.ഐയുടെ മുൻ അഖിലേന്ത്യാ പ്രസിഡണ്ടായിരുന്നു .
2021 ഏപ്രിൽ 23-നു രാജ്യസഭയിലേക്കു തെരഞ്ഞെടുക്കപ്പെട്ടു.
ബിയുടെ സ്വതന്ത്ര ഡയരക്ടർ കൂടിയായും പ്രവർത്തിക്കുന്നു ജീവിതരേഖ
1979-ൽ കണ്ണൂർ ജില്ലയിലെ പേരാവൂർ മുഴക്കുന്ന് വിളക്കോട് പാറക്കണ്ടത്തിൽ നാരായണൻ നമ്പ്യാരുടെയും വെള്ളുവ മാധവിയുടെയും മകനായി ജനിച്ചു .
വിളക്കോട് യു.പി. സ്കൂളിലും പാല ഹൈസ്കൂളിലുമായിരുന്നു സ്കൂൾ വിദ്യാഭ്യാസം.
വിദ്യാർത്ഥിയായിരിക്കുമ്പോൾ തന്നെ ബാലസംഘത്തിൽ സജീവമായി.
എസ്.എഫ്.ഐ. യൂണിറ്റ് സെക്രട്ടറി, പേരാവൂർ ഏരിയാ സെക്രട്ടറി, ജില്ലാ പ്രസിഡന്റ്, ജില്ലാ സെക്രട്ടി എന്നീ സ്ഥാനങ്ങളും വഹിച്ചു.
മട്ടന്നൂർ പഴശ്ശിരാജ എൻ.എസ്.എസ്. കോളേജിൽ നിന്ന് ചരിത്രത്തിൽ ഒന്നാം റാങ്കോടെ ബിരുദം നേടി.
ഇവിടെ കോളേജ് യൂണിയൻ ചെയർമാനുമായിരുന്നു.
തലശേരി ഗവണ്മെന്റ് ബ്രണ്ണൻ കോളേജിൽ നിന്ന്‌ ഒന്നാം ക്ലാസോടെ ബിദുദാനന്തരബിരുദം നേടി തുടർന്ന് കണ്ണൂർ സർവ്വകലാശാലയിൽ നിന്നും കേരളത്തിലെ കാർഷികപ്രശ്നങ്ങളിൽ മാധ്യമങ്ങളും സാഹിത്യവും വഹിച്ച പങ്ക് എന്ന വിഷയത്തിൽ ഡോക്ടറേറ്റ് നേടി.
പിന്നീട് ഡൽഹി ജവഹർലാൽ നെഹ്രു സർവകലാശാലയിൽ നിന്ന് പോസ്റ്റ് ഡോക്ടറൽ ഫെലോഷിപ്പും നേടി .
ഭാര്യ ഷഹന വത്സൻ കണ്ണൂർ, അഞ്ചരക്കണ്ടി ഹയർ സെക്കൻഡറി സ്കൂൾ അദ്ധ്യാപികയാണ്.
മകൻ സിതോവ്, 11 മാസം പ്രായമുള്ള ഒരു മകളുമുണ്ട് .
വി. ശിവദാസൻ ബാലസംഘം , സ്റ്റുഡന്റ്സ് ഫെഡറേഷൻ ഓഫ് ഇന്ത്യ എന്നിവയിൽ സജീവ പങ്കാളിത്തത്തിലൂടെ രാഷ്ട്രീയത്തിലേക്ക് പ്രവേശിച്ചു.
കണ്ണൂരിലെ പാലാ സർക്കാർ സ്കൂളിൽ പഠിക്കുമ്പോൾ എസ്‌എഫ്‌ഐ അംഗമായി ചേർന്നു.
യൂണിറ്റ് സെക്രട്ടറിയായി.
1994 ജനുവരിയിൽ എട്ടാം തരത്തിൽ പഠിക്കുന്ന വിദ്യാർത്ഥിപ്രവർത്തകനായ ശിവദാസൻ കൂത്തുപറമ്പിനു ചുറ്റുമുള്ള നിരോധന ഉത്തരവുകൾ ലംഘിച്ച് ജില്ലാ സമ്മേളനത്തിൽ പങ്കെടുത്തതിന് പോലീസ് അറസ്റ്റ് ചെയ്തു .
പേരാവൂരിലെ എസ്‌എഫ്‌ഐ കമ്മിറ്റിയുടെ ഏരിയ സെക്രട്ടറി, തുടർന്ന് കണ്ണൂർ ജില്ലാ കമ്മിറ്റി പ്രസിഡന്റ്, സെക്രട്ടറി സ്ഥാനം എന്നീ ചുമതലകൾ ശിവദാസൻ വഹിച്ചിട്ടുണ്ട്.
2006 ൽ കണ്ണൂർ സർവകലാശാലയുടെ യൂണിവേഴ്‌സിറ്റി യൂണിയൻ ചെയർമാനായി.
അതേ വർഷം തന്നെ കേരളത്തിലെ എസ്‌എഫ്‌ഐ കമ്മിറ്റി സംസ്ഥാന വൈസ് പ്രസിഡന്റായി തിരഞ്ഞെടുക്കപ്പെട്ടു.
പിന്നീട് സമിതിയുടെ സംസ്ഥാന ജോയിന്റ് സെക്രട്ടറിയായി.
2008-ൽ അഖിലേന്ത്യാ സ്റ്റുഡന്റ്സ് ഫെഡറേഷൻ ഓഫ് ഇന്ത്യയുടെ ജോയിന്റ് സെക്രട്ടറിയായി വി. ശിവദാസൻ ദേശീയ വിദ്യാർത്ഥി രാഷ്ട്രീയ രംഗത്തേക്ക് കടന്നു.
2012-ൽ തമിഴ്‌നാട്ടിലെ മധുരയിൽ നടന്ന എസ്എഫ്‌ഐയുടെ പതിനാലാമത് അഖിലേന്ത്യാ സമ്മേളനത്തിൽ ശിവദാസൻ സ്റ്റുഡന്റ്‌സ് ഫെഡറേഷൻ ഓഫ് ഇന്ത്യയുടെ അഖിലേന്ത്യാ പ്രസിഡന്റായി .
സൂര്യനെല്ലി ബലാത്സംഗക്കേസിൽ പി.ജെ. കുര്യൻ ഉൾപ്പെട്ടെന്നാരോപിച്ച് പിജെ കുര്യനെ(അന്നത്തെ രാജ്യസഭാ ഡെപ്യൂട്ടി ചെയർമാൻ) നീക്കം ചെയ്യണമെന്ന് ആവശ്യപ്പെട്ട് 2013 ൽ വി ശിവദാസനും എംബി രാജേഷും ദേശീയ തലസ്ഥാനത്ത് നടന്ന പ്രതിഷേധ നടപടിയിൽ പോലീസ് ക്രൂരത നേരിട്ടു.
യു‌ഡി‌എഫ് ഭരണകാലത്ത് കേരളത്തിൽ നടന്ന സോളാർ കുംഭകോണത്തിനെതിരെ എസ്‌എഫ്‌ഐ നടത്തിയ പ്രതിഷേധ പ്രകടനത്തിന് ഏതാനും മാസങ്ങൾക്ക് ശേഷം അദ്ദേഹം സഹ സഖാക്കളോടൊപ്പം ന്യൂഡൽഹിയിലെ തിഹാർ ജയിലിൽ ജയിലിലടയ്ക്കപ്പെട്ടു.
2015 മാർച്ച് 18 ന് ഹിമാചൽ പ്രദേശ് സർവകലാശാലയിൽ ഫീസ് വർദ്ധനവിനെതിരെ വിധിസഭയ്ക്ക് പുറത്ത് എസ്.എഫ്.ഐ. പ്രതിഷേധ നടപടി സ്വീകരിച്ചതിനെത്തുടർന്നാണ് ഇയാൾ ക്രൂരമായ പോലീസ് അതിക്രമത്തെ നേരിട്ടത്.
ഇക്കാര്യത്തിൽ ജുഡീഷ്യൽ അന്വേഷണം ആവശ്യപ്പെട്ട് സി.പി.ഐ (എം) ഗവർണർ കല്യാൺ സിങ്ങിനെ സന്ദർശിച്ച് മെമ്മോറാണ്ടം സമർപ്പിച്ചു.
ശിവദാസന്റെ നേതൃത്വത്തിൽ ഉള്ളപ്പോഴായിരുന്നു  പോണ്ടിച്ചേരി സർവകലാശാലയിലെ അംബേദ്കർ സ്റ്റുഡന്റ്സ് അസോസിയേഷൻ സഖ്യത്തിൽ എസ്.എഫ്.ഐ. ഏർപ്പെട്ടത്.
കേരള ഹൗസിൽ ബീഫ് കഴിച്ചുവെന്നാരോപിച്ച് ദില്ലി പോലീസ് നടത്തിയ റെയ്ഡിനെതിരെ ശിവദാസൻ ന്യൂഡൽഹിയിൽ വൻ പ്രതിഷേധ പ്രകടനങ്ങൾ സംഘടിപ്പിക്കുകയും ഇന്ത്യൻ മതേതരത്വത്തിനെതിരായ ആക്രമണമാണെന്ന് വാദിക്കുകയും ചെയ്തു .
കേരളത്തിലെ കമ്മ്യൂണിസ്റ്റ് പാർട്ടി ഓഫ് ഇന്ത്യ (മാർക്സിസ്റ്റ്) സംസ്ഥാന കമ്മിറ്റി അംഗമാണ് ശിവദാസൻ.
സി.പി.ഐ (എം) യ്ക്കായി മലയാള മാസം അല്ലെങ്കിൽ രാമായണ മാസം  ആഘോഷം സംഘടിപ്പിക്കാനുള്ള ഉത്തരവാദിത്തം സി.പി.ഐ.എം. ശിവദാസനെ ചുമതലപ്പെടുത്തി.
വിശ്വാസത്തിന്റെ നാനാത്വം സംരക്ഷിക്കേണ്ടത് മതേതര ജനതയുടെ ഉത്തരവാദിത്തമാണെന്ന് അദ്ദേഹം വാദിച്ചു.
സിപിഐ (എം) ഐടി വിഭാഗം, വിദ്യാഭ്യാസ ഉപസമിതി എന്നിവയുടെ കേരളത്തിലെ  പാർട്ടിയുടെ തലവൻ കൂടിയാണ് അദ്ദേഹം.
2021 ൽ എകെജി പഠനവും ഗവേഷണവും സംഘടിപ്പിക്കുന്ന രണ്ട് ദിവസത്തെ കോൺക്ലേവ് 'ഫ്യൂച്ചർ കേരളത്തിലെ യുവജന ഉച്ചകോടി'യുടെ കൺവീനറായിരുന്നു അദ്ദേഹം.
ഇനി ഞാൻ ഉറങ്ങട്ടെ ഇംഗ്ലീഷ് വിലാസം https://ml.wikipedia.org/wiki/Iny_njan_urangatte
വ്യാസഭാരതത്തിലെ കഥയെയും സന്ദർഭങ്ങളെയും കഥാപാത്രങ്ങളെയും ഇതിഹാസത്തിന്റെ അതേ അന്തരീക്ഷത്തിൽ നിലനിർത്തി പി.കെ. ബാലകൃഷ്ണൻ രചിച്ച നോവലാണ് ഇനി ഞാൻ ഉറങ്ങട്ടെ .
കർണന്റെ സമ്പൂർണകഥയാണ്‌ ഈ കൃതിയുടെ പ്രധാന ഭാഗം.
ദ്രൗപദിയെപ്പറ്റി സ്വകീയമായ ഒരു സമാന്തര കഥാസങ്കൽപം നടത്തി, ആ സങ്കൽപത്തിന്റെ നൂലിഴകളിൽ കർണകഥാദളങ്ങൾ കൊരുത്തെടുത്തിരിക്കുന്നു.
1974-ൽ കേരള സാഹിത്യ അക്കാദമി അവാർഡും 1978-ൽ വയലാർ അവാർഡും ലഭിച്ച ഈ കൃതി കാലത്തെ അതിജീവിക്കുന്ന പ്രമേയവും ആഖ്യാനമികവുംകൊണ്ട്‌ മലയാളത്തിലെ ശ്രദ്ധേയമായ ഒരു നോവലാണ്‌.
ഡി.സി. ബുക്സ് ആയിരുന്നു ഈ പുസ്തകത്തിന്റെ പ്രസാധകർ.
ഇംഗ്ലീഷിൽ നൌ ലെറ്റ് മീ സ്ലീപ് എന്ന പേരിലും തമിഴിൽ ഇനി നാൻ ഉറങ്കട്ടും എന്ന പേരിലും കന്നഡയിൽ നാനിന്നു നിദ്രിസുവെ എന്ന പേരിലും ഈ നോവൽ വിവർത്തനം ചെയ്തിട്ടുണ്ട്.
ഇംഗ്ലീഷിൽ തന്നെ രണ്ടാമതൊരു വിവർത്തനം ബാറ്റിൽ ബിയോണ്ട് കുരുക്ഷേത്ര എന്ന പേരിൽ  ഓക്സ്ഫോർഡ് യൂണിവേഴ്സിറ്റി പ്രസ് 2017-ൽ പ്രസിദ്ധീകരിച്ചു.
തന്റെ ജീവിതകഥയുടെ പ്രതിഫലനമായി ദ്രൗപദിയുടെ കാഴ്ചപ്പാടിലൂടെ ഈ നോവൽ കർണ്ണന്റെ കഥ പറയുന്നു.
കുരുക്ഷേത്ര യുദ്ധത്തിന്റെ അവസാന ഭാഗത്താണ് നോവൽ ആരംഭിക്കുന്നത്.
അർജുനനാൽ കൊല്ലപ്പെട്ട കർണ്ണൻ സ്വന്തം ജ്യേഷ്ഠനാണെന്നറിയുന്ന യുധിഷ്‌ഠിരൻ ജീവിതവിരക്തനാകുന്നു.
ഏറ്റവും കൊടിയ ശത്രു മരിച്ചതിൽ സന്തോഷത്തിനു പകരം കണ്ട ഈ ഭാവമാറ്റം ദ്രൗപദിയെ അസ്വസ്ഥയാക്കുന്നു.
താൻ മനസ്സിലാക്കിയ ജീവിത സത്യങ്ങൾ തകിടം മറിഞ്ഞ ഈ അസ്വസ്ഥതയിൽ നിന്നാരംഭിക്കുന്ന അന്വേഷണം സൂതനായി ജീവിച്ച മഹാനും ദയാലുവുമായ ഒരു പാണ്ഡവരാജകുമാരന്റെ കഥ വെളിച്ചത്തു കൊണ്ടുവരുന്നു.
പാണ്ഡവർക്കവകാശപ്പെട്ട രാജ്യത്തിന്റെ രാജാവാകേണ്ട ജ്യേഷ്ഠസഹോദരനെ, അവർക്കു യുദ്ധത്തിൽ അറിഞ്ഞുകൊണ്ട് ജീവദാനം കൊടുത്ത ഒരു കൂടപ്പിറപ്പിനെ, ചതിയിൽവധിച്ചാണ്‌ തന്റെ പതിമാർ യുദ്ധം ജയിച്ചതെന്ന അറിവ് ദ്രൗപദിയെ സ്വന്തം ജീവിതത്തെ, അതിന്റെ അർത്ഥമില്ലായ്മയെ വീണ്ടും നോക്കിക്കാണാൻ നിർബന്ധിതയാക്കുന്നു.
ഏറെ സമാനതകളും വ്യത്യാസങ്ങളുമുള്ള രണ്ടു പ്രധാനകഥാപാത്രങ്ങളുടെ മനോവ്യാപാരങ്ങളിലൂടെ  ജീവിതത്തെ ഈ നോവൽ ആഴത്തിൽ നോക്കിക്കാണുന്നു.
പുരസ്കാരങ്ങൾ വയലാർ അവാർഡ് (1978) കേരള സാഹിത്യ അക്കാദമി പുരസ്‌കാരം (1974) അവലംബം ↑ ↑
'possible
പി.കെ. ബാലകൃഷ്ണൻ ഇംഗ്ലീഷ് വിലാസം https://ml.wikipedia.org/wiki/P.
കേരളത്തിലെ ഒരു ചരിത്രകാരനും ,സാമൂഹ്യ-രാഷ്ട്രീയ വിമർശകനും, നിരൂപകനും, പത്രപ്രവർത്തകനും, നോവലിസ്റ്റുമായിരുന്നു പി.കെ. ബാലകൃഷ്ണൻ .
മുഴുവൻ പേര്‌ പണിക്കശ്ശേരിൽ കേശവൻ ബാലകൃഷ്ണൻ.
(ജനനം 1926 - മരണം 1991 ) ഇനി ഞാൻ ഉറങ്ങട്ടെ എന്ന നോവലിലൂടെയാണ്‌ പ്രശസ്തിയിലേക്ക് ഉയർന്നത്.
പി.കെ. ബാലകൃഷ്ണന്റെ നിരൂപണാത്മകമായ ലേഖനങ്ങൾ പലരെയും ചൊടിപ്പിച്ചു.
ചരിത്രത്തിൽ വളരെ ഗഹനമായ അറിവുണ്ടായിരുന്ന അദ്ദേഹം  വേറിട്ടപാതയിലൂടെയാണ് ചരിത്രത്തെ സമീപിച്ചത്.
ബാലകൃഷ്ണൻ അദ്ദേഹത്തിന്റെ  ‘ ജാതിവ്യവസ്ഥിതിയും കേരളചരിത്രവും ’ എന്ന ഗ്രന്ഥത്തിലൂടെ അന്നുവരെ ചരിത്രമെന്ന് വിശ്വസിച്ചിരുന്ന പലതിനെയും ചോദ്യം ചെയ്യുന്നു .
കേരളമാഹാത്മ്യം , കേരള ചരിത്രം എന്നീ പുസ്തകങ്ങളെയും പ്രൊഫ. ഇളംകുളം കുഞ്ഞൻ പിള്ളയുടെ ചില പരാമർശങ്ങളേയും അദ്ദേഹം നിശിതമായി വിമർശിച്ചു.
എറണാകുളം എടവനക്കാട് എന്ന ഗ്രാമത്തിൽ 1926 -ൽ ജനിച്ചു .
പിതാവ് കേശവൻ ആശാൻ, മാതാവ് മണി അമ്മ.
എടവനക്കാട്ടും ചെറായിയിലുമായി പ്രാഥമിക വിദ്യാഭ്യാസം നടത്തി.
ജാനകി, ലക്ഷ്മി, പാർവ്വതി എന്നിവരായിരുന്നു ജ്യേഷ്ഠ സഹോദരിമാർ.
വിദ്യാരംഭം കുറിച്ചത് മാധവൻ എന്ന ആശാന്റെ കളരിയിലായിരുന്നു.
1940-ൽ ചെറായിയിലെ രാമവർമ്മ യൂണിയൻഹൈസ്കൂളിലും പഠിച്ചു.
സ്കൂളിൽ നിന്ന് സ്വർണ്ണമെഡലോടെയും ഉന്നത വിദ്യാഭ്യാസത്തിന് സ്കോളർഷിപ്പോടെയുമാണ് അദ്ദേഹം പുറത്തു വന്നത്.
ഏതാണ്ട് ഇതേ സമയത്ത് പിതാവ് പക്ഷാഘാതം മൂലം തളർന്ന് കിടപ്പിലായി.
എങ്കിലും ബാലകൃഷ്ണന്റെ പഠിപ്പ് മുടക്കാൻ അദ്ദേഹം അനുവദിച്ചില്ല.
ഉന്നതവിദ്യാഭ്യാസം എറണാകുളത്തെ മഹാരാജാസ് കോളേജിലായിരുന്നു .
ശാസ്ത്രമാണ് അദ്ദേഹം തിരഞ്ഞെടുത്തത്.
പഠിക്കുന്ന കാലത്ത് ക്വിറ്റ് ഇന്ത്യാ പ്രക്ഷോഭവുമായി ബന്ധപ്പെട്ട് ജയിൽ‌വാസം അനുഷ്ടിച്ചതിനെ തുടർന്ന് കലാലയ വിദ്യാഭ്യാസം മുടങ്ങി.
നാലുവർഷം കലാലയത്തിൽ പഠിച്ചെങ്കിലും അദ്ദേഹത്തിന് ബിരുദം സമ്പാദിക്കാനായില്ല.
തുടർന്ന് രാഷ്ട്രീയ പ്രവർത്തനവും പത്രപ്രവർത്തനവുമായി മുന്നോട്ട് പോയി.
വായനയിലൂടെ അന്നത്തെ ലോക രാഷ്ട്രീയ അന്തരീക്ഷം അദ്ദേഹത്തിന് മനഃപാഠമായി.
കോൺഗ്രസ്സിന്റെ ചരിത്രം പഠിക്കുന്നതിലൂടെ ചരിത്രം ഒന്നടങ്കം അദ്ദേഹത്തിന്റെ ഇഷ്ടവിഷയമായിത്തീർന്നു.
ജയിൽ ജീവിതത്തിനിടക്ക് സി.അച്യുതമേനോനെയും കെ. കരുണാകരനേയും അദ്ദേഹം പരിചയപ്പെട്ടിരുന്നതും രാഷ്ട്രീയ രംഗത്തേക്ക് അദ്ദേഹത്തെ കൂട്ടിക്കൊണ്ടു വന്നിരിക്കണം.
ജയിലിൽ നിന്നിറങ്ങിയ ശേഷം  കുറച്ചുകാലം അദ്ദേഹം കൊച്ചി രാജ്യ പ്രജാമണ്ഡലത്തിന്റെ മുഴുവൻ സമയ പ്രവർത്തകനായി.
മത്തായി മാഞ്ഞൂരാന്റെ കീഴിൽ പ്രജാമണ്ഡലത്തിൽ ഭിന്നിപ്പ് ഉണ്ടായപ്പോൾ കേരള സൊഷ്യലിസ്റ്റ് പാർട്ടിയിലും ചേർന്ന് പ്രവർത്തിച്ചു.
പിന്നീട് രാഷ്ട്രീയരംഗത്തെ അപചയം കണ്ട് രാഷ്ട്രീയ പ്രവർത്തനം പി.കെ. ബാലകൃഷ്ണൻ ഉപേക്ഷിച്ചു.
ഇക്കാലത്ത് അദ്ദേഹം കോൺഗ്രസ്സിന്റെ യുവജനവിഭാഗത്തിന്റെ മുഖപത്രമായ ആസാദ് എന്ന വാരികയുടെ പിന്നിൽ പ്രവർത്തിച്ചു. 'ആസാദി'ൽ അദ്ദേഹം എഴുതിയിരുന്ന നിരവധി ലേഖനങ്ങൾ പത്രമാദ്ധ്യമപ്രവർത്തകർക്കും പൊതുജങ്ങൾക്കും ഇടയിൽ അദ്ദേഹത്തിന്റെ യശസ്സ് വർദ്ധിപ്പിച്ചിരുന്നു.
രാഷ്ട്രീയ ജീവിതകാലത്ത് ബാലകൃഷ്ണൻ പല സമുന്നത സാഹിത്യ-നവോത്ഥാന നായകന്മാരുമായി പരിചയപ്പെട്ടിരുന്നു.
സഹോദരൻ അയ്യപ്പൻ , ശ്രീനാരായണഗുരു തുടങ്ങിയവരുടെ വ്യക്തിത്വം അദ്ദേഹത്തിന്റെ പിൽക്കാല ജീവിതത്തെ തന്നെ മാറ്റിമറിച്ചവരായിരുന്നു.
ദിനസഭയുടെ എഡിറ്റർ, കേരളകൗമുദിയിൽ ദീർഘകാലം പത്രാധിപസമിതയംഗം, കേരളഭൂഷണം , മാധ്യമം എന്നീ ദിനപത്രങ്ങളുടെ മുഖ്യപത്രാധിപർ എന്നീ നിലകളിൽ പി.കെ. ബാലകൃഷ്ണൻ പ്രവർത്തിച്ചു.
പി.കെ. ബാലകൃഷ്ണൻ പരക്കെ അറിയപ്പെട്ടു തുടങ്ങിയത് സാഹിത്യരംഗത്തുള്ള  സംഭാവനകളിലൂടെയാണ്‌.
ബാലകൃഷ്ണന്റെ ആദ്യമായി പ്രസിദ്ധീകരിച്ച ഗ്രന്ഥം നാരായണഗുരു (സമാഹാര ഗ്രന്ഥം) ആയിരുന്നു ( 1954 -ൽ പ്രസിദ്ധീകരിച്ചു).
പിന്നീടു വന്ന ചന്തുമേനോൻ - ഒരു പഠനം , നോവൽ - സിദ്ധിയും സാധനയും , കാവ്യകല കുമാരനാശാനിലൂടെ തുടങ്ങിയ പുസ്തകങ്ങൾ മലയാള സാഹിത്യത്തിന്‌ ഗണ്യമായ മുതൽക്കൂട്ടാണ്‌ ഇനി ഞാൻ ഉറങ്ങട്ടെ ആണ്‌ പി.കെ.ബാലകൃഷ്ണന്റെ ഏറ്റവും പ്രശസ്തമായ ഗ്രന്ഥം.
1973 -ൽ പ്രസിദ്ധീകരിച്ച ഈ നോവൽ മലയാളത്തിലെ ഏറ്റവും നല്ല നോവലുകളിലൊന്നായി കരുതപ്പെടുന്നു.
മഹാഭാരത കഥയെ ആസ്പദമാക്കിയാണ് ഈ നോവൽ രചിച്ചിരിക്കുന്നത്.
കർണ്ണന്റെ കഥയും ദ്രൗപദിയുടെ കഥയും ഈ നോവലിൽ രണ്ട് സമാന്തരകഥകളായി വികസിക്കുന്നു.
പലപ്പോഴും ഈ രണ്ട് കഥകളും ഇടകലരുന്നു.
ദ്രൗപദിയുടെ ചിന്താധാരകളുടെ രൂപത്തിൽ ആണ് നോവലിന്റെ ഭൂരിഭാഗവും രചിച്ചിരിക്കുന്നത്.
മഹാഭാരതകഥയല്ലാതെ നോവലിന് മൂന്നാമത് ഒരു മാനവും കൈവരുന്നുണ്ട്.
വയലാർ അവാർഡ് ഉൾപ്പെടെയുള്ള പുരസ്കാരങ്ങൾ ഈ നോവലിന് ലഭിക്കുകയുണ്ടായി .
ഉറങ്ങാത്ത മനീഷി - എം.കെ സാനു എഴുതുന്ന പി.കെ. ബാലകൃഷ്ണന്റെ ജീവചരിത്രം (ഭാഗം-18, 2011 ജൂൺ-27) മാധ്യമം ആഴ്ചപ്പതിപ്പിൽ ഖണ്ഡശ്ശ: പ്രസിദ്ധീകരിച്ചിരുന്നു.
ടിപ്പു സുൽത്താൻ , ശ്രീ നാരായണഗുരു തുടങ്ങിയ  ഗ്രന്ഥങ്ങൾ രചിക്കുന്നതോടെ അദ്ദേഹം ചരിത്രത്തിലേക്കുള്ള ഒരു എത്തിനോട്ടവും നടത്തിത്തുടങ്ങിയിരുന്നു.
താമസിയാതെ ചരിത്രം അദ്ദേഹത്തിന്റെ ഇഷ്ടവിഷയമായി.
താൻ തിരഞ്ഞെടുക്കുന്ന വിഷയങ്ങളെ വിവിധ കോണുകളിലൂടെ പഠിക്കുവാനും അവയുടെ സത്യവും മിഥ്യയും വേർ‌തിരിച്ചെടുക്കാനും അദ്ദേഹം ശ്രമം നടത്തിയിരുന്നു.
മറ്റുളളവരുടെ അഭിപ്രായങ്ങൾ അവ തെളിവുകളുടെ സാന്നിധ്യത്തിൽ പരിശോധിക്കാനും അവ തെറ്റെന്ന് തോന്നുന്നിടത്ത്  നിശിതമായി എതിർക്കാനും അദ്ദേഹം മടിച്ചില്ല.
അദ്ദേഹത്തിന്റെ വളരെ മൗലികമായ ഒരു സംഭാവന കേരള ചരിത്ര രചനയിലായിരുന്നു.
കാലങ്ങളായി കേരളത്തിന്റെ ചരിത്രത്തിൽ കടന്നു കൂടിയ മിഥ്യാ ധാരണകൾ അദ്ദേഹം പൊടികളഞ്ഞെടുത്തു.
ഇതിനിടയിൽ കേരളചരിത്രകാരനായ ഇളംകുളം കുഞ്ഞൻ പിള്ളയുടെ പല ചിന്തകളേയും കേരള മാഹാത്മ്യം, കേരളോല്പത്തി എന്നീ ഗ്രന്ഥങ്ങളുടെ അവകാശവാദങ്ങളേയും അദ്ദേഹം ഖണ്ഡിച്ചു.
ഇതാണ്‌ അദ്ദേഹത്തെ ' ജാതിവ്യവസ്ഥിതിയും കേരള ചരിത്രവും (ഗ്രന്ഥം) ' എഴുതുന്നതിൽ എത്തിച്ചത്.
അക്കാലം വരെയുണ്ടായിരുന്ന ധാരണകൾക്ക് വിപരീതമായി കേരളത്തിൽ ഒരു സാമ്രാജ്യമോ കേമമായ ഒരു രാജസ്ഥാനമോ ഉണ്ടായിരുന്നില്ല എന്നും നാഗരികതയുടെ പൈതൃകം കേരളത്തിന് അത്രകണ്ട് അവകാശപ്പെടാനില്ല എന്നുമുള്ള വാദമാണ്  ഗ്രന്ഥം മുന്നോട്ടുവച്ചത്.
ജാതി വ്യവസ്ഥിതിയും കേരള ചരിത്രവും എന്ന കൃതി കേരളചരിത്രത്തെപ്പറ്റി അതുവരെ ഉണ്ടായിരുന്ന ധാരണകളെ ചോദ്യംചെയ്യുകയും പുതിയ വസ്തുതകളുടെ വെളിച്ചത്തിൽ ചരിത്രത്തെ സമീപിക്കുകയും ചെയ്തു .
കേരള ചരിത്രതിൽ അറിയപ്പെട്ടിരുന്ന "രണ്ടാം ചേര സാമ്രാജ്യം", നൂറ്റാണ്ട് യുദ്ധം" തുടങ്ങിയവ ആവശ്യമായ തെളിവുകളില്ലാത്ത സങ്കൽപ്പങ്ങൾ മാത്രമാണെന്നു അദ്ദേഹം വാദിച്ചു.
കേരള സാഹിത്യ അക്കാദമി അവാർഡ് (1974), സാഹിത്യ പ്രവർത്തക ബെനെഫിറ്റ് ഫണ്ട് അവാർഡ്, വയലാർ അവാർഡ് (1978) എന്നിവ ഇനി ഞാൻ ഉറങ്ങട്ടെ എന്ന നോവലിനു ലഭിച്ചു.
ഇംഗ്ലീഷിൽ നൌ ലെറ്റ് മീ സ്ലീപ് എന്ന പേരിലും തമിഴിൽ ഇനി ഞാൻ ഉറങ്ങട്ടെ എന്ന പേരിലും കന്നഡയിൽ നാനിന്നു നിദ്രിസുവെ എന്ന പേരിലും ഈ നോവൽ വിവർത്തനം ചെയ്തിട്ടുണ്ട്.
കൃതികൾ ഇനി ഞാൻ ഉറങ്ങട്ടെ (നോവൽ) - 1973 നാരായണഗുരു (സമാഹാര ഗ്രന്ഥം) ചന്തുമേനോൻ - ഒരു പഠനം നോവൽ സിദ്ധിയും സാധനയും കാവ്യകല -കുമാരനാശാനിലൂടെ എഴുത്തച്ഛന്റെ കല- ചില വ്യാസഭാരത പഠനങ്ങളും(നിരൂപണം) പ്ലൂട്ടോ പ്രിയപ്പെട്ട പ്ലൂട്ടോ,(നോവൽ) ടിപ്പു സുൽത്താൻ ജാതിവ്യവസ്ഥിതിയും കേരള ചരിത്രവും നോവൽ - സിദ്ധിയും സാധനയും ( 1965 ) ബാലകൃഷ്ണന്റെ ലേഖനങ്ങൾ (2004) കേരളീയതയും മറ്റും ( 2004 ) 20 ലേഖനങ്ങളുടെ സമാഹാരം.
വേറിട്ട ചിന്തകൾ- പി.കെ ബാലകൃഷ്ണൻ (2011)-ലേഖന സമാഹാരം, പ്രതീക്ഷ ബുക്സ് പുരസ്കാരങ്ങൾ
ഇനി ഞാൻ ഉറങ്ങട്ടെ എന്ന പുസ്തകത്തിന്‌ കേരള സാഹിത്യ അക്കാദമി പുരസ്കാരവും വയലാർ പുരസ്കാരവും സാഹിത്യ പ്രവർത്തക ബെനെഫിറ്റ് ഫണ്ട് അവാർഡും ലഭിച്ചു.
പി.കെ. ബാലകൃഷ്ണനെ പറ്റിയുള്ള കൃതികൾ വെബ്‌സൈറ്റ് - പി.കെ. ബാലകൃഷ്ണൻ.
കോം അവലംബം കുറിപ്പുകൾ P K Balakrishnan shows an astounding insight in portraying Karna through the view points of different characters.
There is no other work in Indian literature that presents this dramatically, the exalted mind of Karna and the struggles that mind faced.
(Malayala Manorama 16 November 2005) മതപരമായ ശത്രുതയിൽ പട്ടിയും പൂച്ചയും പോലെ പെരുമാറിയിരുന്ന ചരിത്രമുള്ള ഹൈന്ദവ ഭക്തിപ്രസ്ഥാനങ്ങളുടെ നായകസ്ഥാനമുള്ള ആഴവാരേയും നായനാർമാരേയും ഒന്നിച്ചു ചേർത്ത് മലയാളിയാക്കി ചേരസാമ്രാജ്യം സൃഷ്ടിക്കാൻ പ്രൊഫ.ഇളം കുളം തെളിവാക്കിയത് പെരിയപുരാണം എന്ന ഗ്രന്ഥത്തിലെ ഒരു ചെറിയ പരാമർശത്തിന്റെ പിൻബലത്തിലാണ്‌, (ഒരുദാഹരണം) ;- ജാതിവ്യവസ്ഥിതിയും കേരള ചരിത്രവും.
ആന്റണി പെരുമ്പാവൂർ ഇംഗ്ലീഷ് വിലാസം https://ml.wikipedia.org/wiki/Antony_Perumbavoor
മലയാളത്തിലെ പ്രമുഖനായ ഒരു ചലച്ചിത്രനിർമ്മാതാവാണ് മലേക്കുടി ജോസഫ് ആന്റണി .
ആന്റണി പെരുമ്പാവൂർ എന്ന പേരിൽ കൂടുതൽ അറിയപ്പെടുന്നു.
ചലച്ചിത്രനിർമ്മാണക്കമ്പനിയായ ആശീർവ്വാദ് സിനിമാസിന്റെ ഉടമസ്ഥനാണ് ഇദ്ദേഹം .
നടൻ മോഹൻലാലും ആന്റണിയുമാണ് അതിന്റെ നടത്തിപ്പുകാർ.
ആദ്യകാല ജീവിതവും കുടുംബവും
ജോസഫിന്റെയും ഏലമ്മയുടെയും മകനായാണ് മലേക്കുടി ജോസഫ് ആന്റണി ജനിച്ചത്.
കേരളത്തിലെ എറണാകുളം ജില്ലയിലെ പെരുമ്പാവൂർ സ്വദേശിയായ അദ്ദേഹം പെരുമ്പാവൂരിലെ ഇരിങ്ങോളിലെ സർക്കാർ അപ്പർ പ്രൈമറി സ്കൂളിലും കുറുപ്പംപടിയിലെ എംജിഎം ഹയർസെക്കൻഡറി സ്കൂളിലുമാണ് പഠിച്ചത്.
ആന്റണി വിവാഹം കഴിച്ചത് ശാന്തിയെയാണ്, ദമ്പതികൾക്ക് രണ്ട് കുട്ടികളുണ്ട്-അനിഷയും ആശിഷ് ജോ ആന്റണിയും.
പെരുമ്പാവൂർ ഐമുറിയിലാണ് താമസം .
നിർമ്മിച്ച ചലച്ചിത്രങ്ങൾ
ആന്റണി പെരുമ്പാവൂർ നിർമ്മിച്ച ചിത്രങ്ങളുടെ പട്ടിക താഴെ കൊടുക്കുന്നു.
ലോഹം 2015 ദൃശ്യം 2013 ഇവിടം സ്വർഗ്ഗമാണ് (2009) സാഗർ ഏലിയാസ് ജാക്കി റീലോഡഡ് (2009) ഇന്നത്തെ ചിന്താവിഷയം (2008) പരദേശി (2007) അലിഭായ് (2007) ബാബ കല്യാണി (2006) രസതന്ത്രം (2006) നരൻ (2005) നാട്ടുരാജാവ് (2004) കിളിച്ചുണ്ടൻ മാമ്പഴം (2003) രാവണപ്രഭു (2001) നരസിംഹം (2000) ദൃശ്യം 2 ( 2021) ചൈനടൗൺ (2011) സ്നേഹവീട്(2011) അവലംബം 1 2 ↑ ↑ {{ cite web }} : Check date values in: | accessdate= ( help )
പിന്നണി ഗായകർ ഇംഗ്ലീഷ് വിലാസം https://ml.wikipedia.org/wiki/Playback_singer ഇന്ത്യൻ പിന്നണിഗായിക ലതാ മങ്കേഷ്കർ , ആയിരക്കണക്കിന് ഗാനങ്ങൾ ഇവരുടേതായി റെക്കോർഡു ചെയ്‌തിട്ടുണ്ട്
ചലച്ചിത്രങ്ങളിൽ ഉപയോഗിക്കുന്നതിന് മുൻകൂട്ടി പാടി റെക്കോർഡുചെയ്യുന്ന ഗായകരാണ് പിന്നണി ഗായകർ .
പിന്നണിഗായകരുടെ ഗാനങ്ങൾ റെക്കോർഡുചെയ്ത് ചലച്ചിത്രങ്ങളിൽ അഭിനേതാക്കൾ ക്യാമറകൾക്കു മുൻപിൽ ചുണ്ട് ചലിപ്പിച്ച് അഭിനയിക്കുന്നു.
പിന്നണിഗാനം ആലപിക്കുന്ന ഗായികയെ പിന്നണിഗായികയെന്നും ഗായകനെ പിന്നണിഗായകനെന്നും വിളിക്കുന്നു.
യഥാർത്ഥ ഗായകരെ ചലച്ചിത്രത്തിൽ കാണുവാൻ സാധിക്കില്ല.
ഇന്ത്യൻ ഉപഭൂഖണ്ഡത്തിൽ നിർമ്മിക്കുന്ന ദക്ഷിണേഷ്യൻ സിനിമകൾ ഈ സാങ്കേതികവിദ്യ ഉപയോഗിക്കുന്നതിന് പേരുകേട്ടതാണ്.
ഭൂരിഭാഗം ഇന്ത്യൻ സിനിമകളും പാക്കിസ്ഥാൻ സിനിമകളും സാധാരണയായി ആറോ ഏഴോ ഗാനങ്ങൾ ഉൾക്കൊള്ളുന്നു.
ഇന്ത്യയിൽ നിന്നുള്ള ആദ്യ ശബ്ദചിത്രമായ ആലം ആരയ്ക്കായി 1952 അല്ലെങ്കിൽ 1953 വരെ ചിത്രത്തിന്റെ ഷൂട്ടിംഗിനിടെയിലും റെക്കോർഡിംഗ് സ്റ്റുഡിയോയിലുമായി രണ്ട് പ്രാവശ്യം ഗാനങ്ങൾ റെക്കോർഡ് ചെയ്തു.
ഇന്ത്യയിലെ ജനപ്രിയരായ പിന്നണിഗായകർക്ക് ജനപ്രിയ അഭിനേതാക്കൾ, സംഗീത സംവിധായകർ, എന്നിവരുടെ അതേ പദവി ലഭിക്കുന്നു.
കൂടാതെ അവർക്ക് പൊതുജന പ്രശംസയും ലഭിക്കുന്നു.
പിന്നണിഗായകരിൽ ഭൂരിഭാഗവും തുടക്കത്തിൽ ശാസ്ത്രീയ സംഗീതത്തിൽ പരിശീലനം നേടിയവരാണ്.
പിന്നീട് അവർ അവരുടെ ശ്രദ്ധേയത നേടിയെടുക്കുന്നു.
മുഹമ്മദ് റാഫി , അഹമ്മദ് റുഷ്ദി എന്നിവരെ ദക്ഷിണേഷ്യയിലെ ഏറ്റവും സ്വാധീനമുള്ള രണ്ട് ഗായകരായി കണക്കാക്കുന്നു.
പ്രധാനമായും ഹിന്ദി സിനിമകളിൽ പ്രവർത്തിച്ചിട്ടുള്ള സഹോദരിമാരായ ലതാ മങ്കേഷ്കർ , ആശാ ഭോസ്‌ലെ എന്നിവരെ ഇന്ത്യയിലെ ഏറ്റവും അറിയപ്പെടുന്നതും ശ്രദ്ധേയരുമായ ഗായകരിൽ രണ്ടുപേരായി വിലയിരുത്താറുണ്ട്.
സംഗീത ചരിത്രത്തിലെ ഏറ്റവും കൂടുതൽ ഗാനങ്ങൾ റെക്കോർഡുചെയ്‌ത കലാകാരിയായി ഭോസ്‌ലെയെ 2011-ൽ ഗിന്നസ് ഔദ്യോഗികമായി അംഗീകരിച്ചു.
ചിപ്പി (നടി)
മലയാളചലച്ചിത്രരംഗത്ത് നായികയായും സഹനടിയായും ശോഭിച്ച നടിയാണ് ചിപ്പി (കന്നഡ സിനിമകളിൽ ശിൽപ എന്ന പേരിൽ അറിയപ്പെടുന്നു).
പാഥേയം എന്ന ഭരതൻചിത്രത്തിൽ മമ്മൂട്ടി അവതരിപ്പിച്ച സാഹിത്യകാരൻ ചന്ദ്രദാസിന്റെ മകളായ ഹരിത മേനോൻ എന്ന കഥാപാത്രം ആയി ചലച്ചിത്രരംഗത്തെത്തി.
നിരവധി അന്യഭാഷാചിത്രങ്ങളിലും അഭിനയിച്ചിട്ടുള്ള ചിപ്പി 1996ൽ  കർണാടക സർക്കാരിന്റെ മികച്ച നടിക്കുള്ള അവാർഡ്‌ നേടി.
കുറെ അധികം സിനിമകളിൽ നായികയായും സഹനടിയായും ചിപ്പി  അഭിനയിച്ചു.
ടെലിവിഷൻ  സീരിയലുകളിൽ സജീവ സാന്നിധ്യം ആണ്.
ചലച്ചിത്ര നിർമ്മാതാവായ ഭർത്താവ് രഞ്ജിത്തിനൊപ്പം അവന്തിക ക്രിയേഷൻസിന്റെ ബാനറിൽ ചില സിനിമകൾ നിർമ്മിക്കുകയും ചെയ്തിട്ടുണ്ട്.
1975 ജൂൺ ഒന്നിന് ഷാജി ധർമ്മപാലിന്റെയും  തങ്കത്തിന്റെയും മൂത്തമകളായി ദിവ്യ എന്ന പേരിൽ തിരുവനന്തപുരത്ത് ജനിച്ചു.
ചിപ്പിയ്ക് ദൃശ്യ എന്നു പേരായ ഒരു സഹോദരികൂടിയുണ്ട്.
തിരുവനന്തപുരം നിർമ്മലഭവൻ ഹയർസെക്കൻഡറി സ്കൂളിലും തിരുവനന്തപുരം മാർ ഇവാനിയോസ് കോളേജിലുമായി വിദ്യാഭ്യാസം നേടി.
ചലച്ചിത്ര നിർമാതാവ് രഞ്ജിത്ത് രജപുത്ര ആണ് ചിപ്പിയുടെ ഭർത്താവ്.
ഏക മകൾ അവന്തിക.
അഭിനയിച്ച ചലച്ചിത്രങ്ങൾ സിനിമ കഥാപാത്രം സംവിധാനം വർഷം കുസൃതി അനിൾബാബു 2004 കാറ്റു വന്നു വിളിച്ചപ്പോൾ സീത ശശി പറവൂർ 2001 അച്ചാമ്മക്കുട്ടിയുടെ അച്ചായൻ രാജൻ പി ദേവ് 1998 പൂത്തിരുവാതിര രാവിൽ വി ആർ ഗോപിനാഥ് 1998 അസുരവംശം ഷാജി കൈലാസ് 1997 കാതിൽ ഒരു കിന്നാരം മോഹൻ കുപ്ലേരി 1996 ദേവരാഗം ഭരതൻ 1996 കല്യാണസൗഗന്ധികം വസുമതി വിനയൻ 1996 ഈ പുഴയും കടന്ന് ആരതി കമൽ 1996 പടനായകൻ ശ്രീദേവി നിസ്സാർ 1996 ഹാർബർ പി അനിൽ, ബാബു നാരായണൻ 1996 ഹിറ്റ്ലർ തുളസി സിദ്ദിക്ക് 1996 അച്ഛൻ കൊമ്പത്ത് അമ്മ വരമ്പത്ത് പി അനിൽ, ബാബു നാരായണൻ 1995 പ്രായിക്കര പാപ്പാൻ രാധ ടി എസ് സുരേഷ് ബാബു 1995 കാക്കയ്ക്കും പൂച്ചയ്ക്കും കല്യാണം കെ കെ ഹരിദാസ് 1995 സർഗ്ഗവസന്തം അഭിരാമി അനിൽ ദാസ് 1995 കുസൃതിക്കാറ്റ് ഗംഗ സുരേഷ് വിനു 1995 സ്ഫടികം ജാൻസി ചാക്കോ ഭദ്രൻ 1995 മിന്നാമിനുങ്ങിനും മിന്നുകെട്ട് ഇന്ദിര തുളസീദാസ് 1995 നമ്പർ വൺ സ്നേഹതീരം ബാംഗ്ലൂർ നോർത്ത് സിന്ധു സത്യൻ അന്തിക്കാട് 1995 സി ഐ ഡി ഉണ്ണിക്കൃഷ്ണൻ ബി എ ബിഎഡ് ദമയന്തി രാജസേനൻ 1994 വെണ്ടർ ഡാനിയൽ ബാലു കിരിയത്ത് 1994 സോപാനം ജയരാജ് 1994 സന്താനഗോപാലം സത്യൻ അന്തിക്കാട് 1994 പുത്രൻ ജൂഡ് അട്ടിപ്പേറ്റി 1994 പാഥേയം ഹരിത മേനോൻ ഭരതൻ 1993 ↑ ↑ http://www.m3db.com/artists/20326
നാരായണൻ കുട്ടി
മലയാള ചലച്ചിത്ര നടനാണ് നാരായണൻ കുട്ടി .
പ്രധാനമായും ഹാസ്യ വേഷങ്ങൾ അദ്ദേഹം കൈകാര്യം ചെയ്യുന്നു.
തിരുവനന്തപുരത്താണ് നാരായണൻ കുട്ടി ജനിച്ചത്.
കലാഭവനിൽഒരു മിമിക്രി കലാകാരനായി കലാ ജീവിതം ആരംഭിച്ചു, .
1986 ൽ ഒന്ന് മുതൽ പൂജ്യം വരെയാണ് അദ്ദേഹത്തിന്റെ ആദ്യ ചിത്രം.
മലയാളി ഹൗസ് സീസൺ 1 ൽ സജീവമായി പങ്കെടുത്ത അദ്ദേഹം അഞ്ചാം ആഴ്ചയിൽ കുടിയൊഴിപ്പിക്കപ്പെട്ടു.
വിവാഹിതനും ഒരു മകളുമുണ്ട്.
നാടോടിമന്നൻ (2013) ഹോട്ടൽ കാലിഫോർണിയ (2013) വിൽപ്പനയ്ക്ക് (2013) ....
ഷാജി മിസ്റ്റർബീൻ (2013) കടൽ കടന്നു മാരുകുട്ടി (2013) വല്ലത്ത പഹായൻ (2013) റെബേക്ക ഉതുപ്പ് കിഴക്കേമല (2013) 3 ഡോട്ടുകൾ (2013) പോലീസ് മാമാൻ (2013) ....
പോലീസ് ഇൻസ്പെക്ടർ ടൂറിസ്റ്റ് ഹോം (2013) ....
ശിവൻകുട്ടി റേഡിയോ (2013) ചേട്ടായീസ് (2012) കാഷ് (2012) കുഞ്ചലിയൻ (2012) ...